== Kunstnerisk aktivitet ==
[[Fil:Marselisborg Slot (hovedindgang).JPG|thumb|Skulpturen ''Torso'' af Prins Henrik i parken ved [[Marselisborg Slot]].]]
Prinsen var — ligesom dronningen — udøvende kunstner, men viste det først for offentligheden senere og har boltret sig i andre kunstarter end dronningen: hovedsagelig poesi og skulptur, men også porcelænsmaling, musikkomposition og tegning. De to ægtefæller supplerede hinanden og kunne lide at arbejde sammen, bl.a. har dronningen illustreret flere af prinsens digtsamlinger. Publikum fik et indblik i regentparrets kunstneriske samspil, da kunstmuseet [[ARoS]] i [[Aarhus]] 12. oktober 2013 til 2. marts 2014 viste udstillingen ''Pas de Deux Royal'' med omkring 150 værker. Den udstilling satte publikumsrekord på museet med 285.510 besøgende.<ref>[http://stiften.dk/kultur/kongelig-rekord-slog-munch-med-6.259-besoegende Århus Stiftstidende 3. marts 2014: Kongelig rekord - slog Munch med 6.259 besøgende]</ref>
Litteratur Titler Politik Kunst Samfund Kultur Foreninger Organisationer